अभिषेक सर! [दरवाज़ा खटखटाने की आवाज़]
अभिषेक सर?
[दरवाज़ा खटखटाने की आवाज़]
[थीम संगीत]
[विकास] अभी तक सो रहे हैं।
अभिषेक सर?
अभिषेक सर!
[विकास] अभिषेक सर!
-[खिड़की पर दस्तक की आवाज़] -[गहरी सांस छोड़ते हुए]
[विकास] दोपहर हो गई। अभी तक सो ही रहे हैं आप।
हमको तो डर लग गया।
बहुत देर से दरवाज़ा पीट रहे हैं।
अब छह बजे पूरा गाँव उठ के बैठ जाएगा,
तो नौ बजे दोपहर ही लगेगा।
[अभिषेक] अंदर आ।
ये, सर, मोमबत्ती।
कितना हुआ?
सर, ऐसे तो आधा दर्जन का पचास रूपए मांग रहा था।
लेकिन हम भी मोल-भाव करके सस्ते में ले लिए।
कितने में दिया?
यही, सर... 48 रुपए में।
अच्छा, उसके पास दो रुपए का छुट्टा नहीं था, तो दो रुपए का पेठा ले लिए।
सोचा कि सुबह-सुबह आपका नाश्ता भी हो जाएगा।
इससे नाश्ता होगा मेरा?
दालमोठ के साथ ठीक रहेगा।
[हास्यकर संगीत]
सर, एक और एमर्जेंसी लाइट क्यों नहीं ख़रीद लेते हैं?
हम्म। दुकान ही लगा लेता हूँ न एमर्जेंसी लाइट की।
पंचायत भवन के सामने चबूतरे पे लगा लेते हैं।
[अभिषेक] बेचता रहूँगा लाइट।
[पानी गिरने की आवाज़]
नौकरी एकदम पसंद नहीं आ रही ना, सर?
नहीं, बढ़िया है, सर।
हम ख़ुद यहाँ नौकरी होने के बाद सेना की बहाली में दौड़े थे।
ये दोनों घुटने कैंची जैसे सटते थे न, सर, तो मेडिकल परीक्षा में छंट गए हम।
आदमी को हमेशा कुछ न कुछ अच्छा करने की कोशिश करते रहना चाहिए, सर।
अब हम तो कुछ नहीं कर पाए, सर।
लेकिन आप में प्रतिभा है, सर।
आप सब कुछ अच्छा कीजिए, सर।
ख़ूब मन लगा के पढ़िएगा आप।
[मलिन संगीत]
अरे, बिजली रहे तो पढ़ेगा न कोई।
कभी ये एमर्जेंसी चार्ज करो, कभी वो एमर्जेंसी चार्ज करो,
कभी ये जलाओ, कभी वो बुझाओ।
कभी इसे कम करो, कभी उसे कम करो।
काम के बाद चार-पाँच घंटे मिलते हैं,
वो भी सब इसी में चला जाता है, जलाते-बुझाते।
[हास्यकर संगीत]
सर...
वैसे आज की पंचायत बैठक सोलर लाइट को लेकर के है ना।
[थीम संगीत]
[ब्रिज] यह लीजिए, रखिए।
अरे, रहने दीजिए, प्रधान जी। पहले का भी पड़ा है।
अरे, रखिए न। घर का ऊगा है। एकदम ताज़ा है। देखिये कैसे भकाभक नाख़ून घुस रहा है।
अरे, रहने दीजिए। फकौली बाज़ार जाऊँगा, वहाँ से ले आऊँगा। रहने दीजिए।
फकौली बाज़ार में ऐसी ताज़ा लौकी कहाँ मिलेगी। रखिए न, भाई।
-रखिए। -अरे, रख लीजिए। पैसा बचेगा।
शरमा रहे हैं।
देखो, प्रह्लाद शरमा नहीं रहा। आप शरमा रहे हैं, रखिए।
[ब्रिज] रख लीजिए।
सचिव जी!
[विकास] सभी वार्ड के सदस्य आ गए हैं, बैठक शुरू करते हैं।
-चलें? -वो हमारी वाली कुर्सी लगा दी है ना?
वो...
-सवेरे से यहाँ है एक कुर्सी नहीं लगा पाया। -[विकास] ध्यान से उतर गया था।
-[अभिषेक] चलिए, प्रह्लाद जी। -जल्दी कर।
[ब्रिज] एक दूँ खींच के कान के नीचे?
[विकास] ध्यान से उतर गया था।
चलो, आइए। चलिए, बैठिए।
[ब्रिज गहरी सांस छोड़ते हुए]
हाँ, जी।
आज बस कुछ छोड़ना मत।
[ब्रिज] यह देखो।
अरे, भिंडेश्वर जी, घर से खाकर नहीं आए हैं क्या?
-[सभी वार्ड सदस्य हँसते हुए] -ये दूसरा है तुम्हारा। हम देख रहे हैं।
अरे, मंगल नहीं दिखाई दे रहा। मंगल किधर है?
अरे, वो थोड़ा पेशाब करने गए हैं।
अरे, उसको करने दीजिए पेशाब।
सचिव जी, आप शुरू हो जाइए। चलिए, शुरू करते हैं।
-करें शुरू? -हाँ, शुरू करिए।
अरे, बैठे रहिए। खड़े क्यों हो गए, भाई?
-हमको बैठे हुए भी सुनाई देता है। -[सब हँसते हुए]
चलिए...
तो जैसा कि आप लोगों को पता ही होगा कि सांसद निधि से फुलेरा गाँव में
तेरह सोलर लाइट लगाने का तय हुआ है।
[सभी] हाँ, मालूम है।
तो बस, हमें इस बैठक में यही निर्णय लेना है
कि वो 13 लाइटें गाँव के किन-किन ज़रूरी स्थानों में लगेंगी।
अरे, बस वो 13वीं लाइट का निर्णय लेना है कि कहाँ लगनी है, बाकी तो सब हो गया है।
प्रधान जी, कुल 13 लाइटें हैं।
अरे हाँ, भाई, 13 हैं। वो तो मालूम है।
देखिए, 12 का तो हो गया इंतज़ाम। हाँ।
क्या है कि दस वार्ड सदस्यों के यहाँ, एक प्रह्लाद के यहाँ
और एक हमारे यहाँ।
बारह हो गए न, अब 13वीं बची है बस। उसका निर्णय ले लीजिए।
[ब्रिज] सब लोग मिल के। लीजिए।
चलिए बताइए, कहाँ लगेगी।
-[प्रह्लाद] विकास। -[विकास] हाँ?
तुम्हारे घर के बाहर लगा दें लाइट?
[ब्रिज] देखो, कैसे मुस्कुरा रहा है।
नहीं। हमारा और भिंडेश्वर भाई का दोनों आमने-सामने घर है।
तो वहाँ लगवाएंगे, तो हमारा काम भी हो ही जाएगा।
-क्यों, भिंडेश्वर जी? -हाँ।
-जी। -बहुत समझदारी की बात कही है।
अच्छा, अभिषेक सर, हम कह रहे थे कि अगर आपके मन में कोई है जगह
तो बता दीजिए।
[विकास] ज़्यादा सोचिए मत, तुरंत बता दीजिए।
वो क्या है कि दिन में धूप में चार्ज होगा, रातभर चलेगा। बहुत बढ़िया लाइट है।
बताइए।
-[ब्रिज] बताइए। आपने पूरा गाँव देखा है। -बताइए।
बताइए कहाँ लगेगी।
-बताइए। -प्रधान जी, मैं सोच रहा था...
[मंगल] प्रधान जी।
[हकलाते हुए] हम ये सोच रहे थे,
वो अपने गाँव के बाहर जो भुतहा पेड़ है ना, वहाँ लगा देते हैं वो 13वीं लाइट।
-क्यों, भाइयों? -[भिंडेश्वर] हाँ, सही है।
[सभी] सही कह रहे हैं।
वहाँ भी लाइट की बहुत ज़रूरत है, प्रधान जी।
क्या? कौन सा पेड़, प्रधान जी?
क्या रे, विकास? तीन हफ्ते हो गए सचिव जी को आए,
तूने भुतहा पेड़ नहीं घुमाया?
[हँसते हुए] वो भी कोई घुमाने की जगह थोड़े ही है, प्रधान जी।
-हाँ, ये भी बात है। -[सभी हँसते हुए]
वो क्या है, सचिव जी, हमारे गाँव के
पूर्व की तरफ़ एक भुतहा पेड़ है।
शाम को छह बजे के बाद जब अँधेरा हो जाता है, तो सब लोग वहाँ जाने से बहुत डरते हैं।
कभी न जाइए, बिलकुल।
-प्रधान जी। -हम्म।
अगर लाइट वहाँ लगेगी तो गाँव वालों का भला तो होगा।
हाँ, यह बात तो है।
-मंगल, बहुत बढ़िया सुझाव दिया है। -[मंगल] जी।
-पेशाब करते-करते अचानक दिमाग़ में आ गया। -[सब हँसते हुए]
[प्रह्लाद] तो, मंगल, पेशाब ही किया करो तुम।
-[सब हँसते हुए] -[मंगल] सही है।
[ब्रिज] बाल्टी लेके जाया कर।
[ब्रिज] हो गया है? तो फिर तय हो गया है भुतहा पेड़ के पास?
ये देखो।
चलिए। इसको खाइए मत। इसको रखिए यहाँ।
रखिए।
यहाँ है कमरा। सब कुछ बहुत बढ़िया-बढ़िया सा है। कोई फ़िक़्र नहीं।
और ये सारी कागज़ी कार्यवाही अब आगे बढ़ाइए।
ठीक है? लगवा दीजिए जल्दी से वो 13वीं लाइट। आ जा।
और, सचिव जी, सुनिए।
वो लौकी थोड़ी पुरानी है, उसमें तीन-चार सीटी मारिए, बढ़िया से पक जाएगी।
फिर बैठ के खाइए। बहुत मज़ा करिए। आइए।
[अस्पष्ट बातचीत]
[मलिन संगीत]
[झींगुरों की आवाज़]
[कुकर की सीटी की आवाज़]
[अभिषेक] अरे, यार।
अरे, वो मोमबत्ती कहाँ है?
अरे!
[मलिन संगीत]
धत्। [हाथ पंखा पटकने की आवाज़]
[मुर्गे की बाँग की आवाज़]
[कीबोर्ड पर टाइप करने की आवाज़]
[विकास] अब वो लोग मानने वाले नहीं हैं, सर।
क्यों नहीं मानेंगे?
[अभिषेक] बारह सोलर लाइट तो ये लोग अपने घरों के आगे लगवा रहे हैं।
भाई, मुझे भी अपना फ़ायदा देखना है।
तेरहवां सोलर लाइट यहीं लगेगा ऑफ़िस के सामने।
[गहरी सांस छोड़ते हुए] सर, मामला हाथ से निकल चुका है।
मतलब?
एक गुप्त बात बोलूँ, सर?
कल घर लौटते समय प्रधान जी और उप-प्रधान को बात करते हुए सुन रहे थे।
ये लोग जो हैं 13वां सोलर लाइट भुतहा पेड़ पर लगा के
अगले पंचायत चुनाव में वोट बटोरने की फ़िराक में हैं।
[विकास] ये कहेंगे कि गाँववालों को भुतहा पेड़ के आतंक से आज़ादी दिलाई।
राजनीति, सर। राजनीति।
[गहरी सांस छोड़ते हुए]
कोई तो रास्ता होगा इनके निर्णय को बदलने का।
[विकास] हाँ, रास्ता है ना।
आप भुतहा पेड़ से भूत को भगा दीजिए,
सोलर लाइट की कोई ज़रूरत नहीं है वहां।
[हल्का संगीत]
क्या हुआ, सर?
कुछ नहीं। रात को तैयार रहना।
[विकास] हाँ, खुशबू।
अगर हम वापस नहीं लौटे तो दूसरी शादी कर लेना।
समझना हमारा तुम्हारा साथ यहीं तक था।
और ऊपर वाले कमरे की पेटी में बाबा के दिए हुए 25 चाँदी के सिक्के रखे हुए हैं।
उसको बेच देना, तीन-चार महीने का खर्चा पानी निकल जाएगा।
[अभिषेक] अरे, कुछ नहीं होगा, यार।
[विकास] कैसे नहीं होगा, सर?
हाँ, क्या?
अरे, हम मोटरसाइकिल से नहीं कूद सकते हैं।
हम हेलमेट नहीं पहने हैं।
हाँ।
पहन के तो आना चाहिए था, लेकिन हम भूल गए।
[अभिषेक] कौन सा? ये है?
[विकास] क्या करें, विनाश काले विपरीत बुद्धि।
तुम रखो फ़ोन अब।
-[विकास] हाँ, ये... -[अभिषेक] कौन सा पेड़ है?
[विकास] ये है।
सर, इसके आगे मत जाइए। बता रहे हैं, चलती गाड़ी से कूद जाएँगे हम।
बस।
जय बजरंग बली।
-[कुत्तों के भौंकने की आवाज़] -[झींगुरों की आवाज़]
[रहस्यमय संगीत]
[अभिषेक] अरे, चल। क्या हुआ?
हम इसके आगे नहीं जाएँगे, चाहे जो हो जाए।
आपको निलंबित करवाना है हमको, करवा दीजिए।
ला, टॉर्च दे।
सर, अपने मोबाइल का टॉर्च जला लीजिए न। हमारे पास तो एक ही टॉर्च है।
[विकास] अभिषेक सर, पेड़ों को मत छूइए।
वो फ़ालतू की लाइट के चक्कर में जान से हाथ धो बैठेंगे।
[रहस्यमय संगीत जारी है]
[विकास] अभिषेक सर!
अभिषेक सर!
[अभिषेक] क्या हुआ?
क्या बढ़िया पेड़ है।
कुछ भी तो नहीं कर रहा।
सर, भूत कोई बच्चा नहीं है कि उसको बोलेंगे, "बेटा,
चाचा आए हैं, नाच गए के सुनाओ जॉनी-जॉनी सुनाओ।"
ये नाचता गाता है?
क्या बात बोल रहे हैं, सर?
ये नाचेगा गाएगा कैसे?
बस वो... दौड़ाता है।
क्या करता है?
रात में आने-जाने वाले लोगों को दौड़ाता है।
[अभिषेक] अरे, इतना बड़ा जड़ है। कैसे दौड़ाएगा?
तुम लोग विज्ञान पढ़ते हो या नहीं?
विज्ञान तो अमेरिका के लोग भी बहुत पढ़ते हैं।
ऐसा थोड़ी है कि वहाँ के लोग भूत-प्रेत को नहीं मानते हैं।
कितनी बार टीवी पर देखें हैं कि...
एक नया परिवार घर में घुसता है,
[विकास] और उसके बच्चा या बच्ची को भूत पकड़ लेता है।
फिर ईसाई लोग के पंडित जी आकर भूत को भगाता है।
-वो हालेलुया-हालेलुया करता है। -हम्म।
इस पेड़ ने आख़िरी बार किसी को कब दौड़ाया था?
दो-तीन साल में किसी को नहीं दौड़ाया है।
क्यों?
मन नहीं होगा।
[विकास] मतलब, दो-तीन साल में एक बार दौड़ाता है।
लेकिन लोग बहुत डर के रहते हैं।
इतना डरते हैं कि यहाँ से आने-जाने में दौड़ के पार करते हैं।
अब इसी चक्कर में अपने प्रधान जी की पत्नी मंजू देवी,
वहां ढलान में ऐसे दो बार गिर गईं।
[विकास] अभिषेक सर।
खाली आप सोच ही रहे हैं, तो कहीं और चलके सोचते हैं न।
अच्छा, ये बता इस पेड़ ने आख़िरी बार किस गाँव वाले को दौड़ाया था?
वो तो पता नहीं। पता करना पड़ेगा।
हम्म, पता कर।
["पासा फेंक" गाना बजते हुए]
तो रात का कुछ 8:00 बज रहा था।
नहीं। 8:30।
वो क्या है न, बाबू साहब।
तीन साल पुरानी बात है न। तो थोड़ा भूल रहा हूँ।
कोई बात नहीं। समय छोड़िए, आप बताइए आख़िर हुआ क्या था।
हाँ। तो हम पेड़ के पास से जा रहे थे।
नहीं, शायद आ रहे थे।
चाचा, आगे बताइए न।
हाँ, तो जैसे ही हम पेड़ के पास से गुज़रे न,
हमको पीछे से खड़खड़ाहट की आवाज़ सुनाई दी।
हम समझ गए कि पेड़ हमारे पीछे दौड़ रहा है।
बस, हम अपना लुंगी उठाए और जो भागे
और सीधा घर जाकर रुके।
आपने पलट के देखा कि पेड़ दौड़ रहा है?
अरे, इसमें पलट के देखने की क्या बात है, बाबू साहब?
हम से दो-तीन साल पहले,
नवल किशोर भैया को जब पेड़ ने दौड़ाया था,
तो उनको भी ऐसी ही खड़खड़ाहट की आवाज़ सुनाई दी थी।
["पासा फेंक" गाना बजना जारी है]
[नवल] हमको खड़खड़ाहट की नहीं, झड़झड़ाहट की आवाज़ सुनाई दी थी।
झड़झड़ाहट की आवाज़ खड़खड़ाहट से तेज़ होती है ना।
अब आप ही सोचिए न, जब इतना बड़ा पेड़ दौड़ेगा,
तो क्या खड़खड़ाहट की आवाज़ आएगी?
आपने पीछे मुड़ के देखा था पेड़ दौड़ रहा है?
मुड़ के तो नहीं देखा, पर आवाज़ तो आई थी।
हमसे पहले जटायु को दौड़ाया था।
उसको भी ऐसा ही सुनाई दिया था।
[जटायु] खड़खड़ाहट या झड़झड़ाहट की आवाज़ नहीं आती।
हाँ, थोड़ा धमधमाहट की आवाज़ आती है।
अब आप ही सोचिए, इतना भारी पेड़ दौड़ेगा,
तो धम-धम आवाज़ तो होगी न?
अरे, आपने पलट के देखा था क्या?
वो कुछ-कुछ सुना रखा था, तो हिम्मत नहीं हुई।
क्या सुना रखा था?
अगर दौड़ते हुए आपकी आँख उस पेड़ से मिल गई...
तो वो आपके साथ-साथ आपके घर तक चला जाता है।
आपके साथ हुआ है ऐसा?
अगर पलट के देख लेते तो, हो भी सकता था।
क्योंकि हमसे पहले जिसको भी दौड़ाया था,
उसके साथ ऐसा ही हुआ था।
ना, हमने ऐसा दावा पहले कभी किया ही नहीं।
हमारे घर की गली इतनी पतली है, कि उसमें पेड़ घुस ही नहीं पाएगा।
पेड़ दौड़ रहा है, ये आपने अपनी आँखों से देखा था?
आँखों से तो नहीं देखा था।
आपसे पहले किसको दौड़ाया?
हमसे पहले?
शायद प्रमोद को दौड़ाया होगा।
बैठ। क्यों उतर जाता है हर जगह?
-["पासा फेंक" गाना बजना जारी है] -ठीक है।
हम पलट के नहीं देखे।
क्योंकि आगे भागते समय पीछे देखने से
गिरने का डर रहता है।
और ऐसे मौकों पर गिरना सही नहीं होता।
चल।
[प्रमोद] आप लोग मास्टर जी से मिलकर देखिए न।
उस पेड़ ने सबसे पहले उन्हीं को दौड़ाया था।
कुछ 14 साल पहले।
एक ही मास्टर जी हैं।
["पासा फेंक" गाना बजना जारी है]
मास्टर जी?
[अभिषेक] मैं बता रहा हूँ इस मास्टर जी ने भी कुछ नहीं देखा होगा।
सब फालतू की अफवाहें हैं।
और ये सब मैं गाँव वालों के सामने साबित कर के रहूँगा।
प्रणाम, मास्टर साहिब।
[रहस्यपूर्ण संगीत]
हाँ। हम देखे थे पलट के।
पेड़ हवा में एक मीटर ऊपर था।
और हमारे पीछे-पीछे चुपचाप चला आ रहा था।
कहीं कुछ नहीं, कोई आवाज़ नहीं।
एकदम सन्नाटा।
पेड़ को हवा में देखकर तो पहले मेरा गा... गला सूख गया।
[मास्टर] थूक तक नहीं निगल पा रहे थे।
हिल तक नहीं पा रहे थे।
पेड़ आकर हमारे पास रुक गया।
तो डर के मारे पहले थोड़ा पेशाब निकला।
फिर आँखों के सामने अँधेरा छा गया।
[मास्टर] जब आँख खुली, तो पेड़ अपनी जगह पे था।
इससे पहले कि पेड़ कुछ कर पाता,
हम अपने आप को संभाले और सीधे गाँव की ओर भागे।
[मास्टर] अब इसको आपको
अफवाह मानना है, तो झूठी अफवाह मानिए।
सच मानना है, सच मानिए।
[मास्टर] हम्म। लेकिन जो हुआ, सो यही हुआ।
हमारे ट्यूशन का वक़्त हो रहा है।
हम आज्ञा चाहेंगे।
ये अपना स्कूल कैसा चल रहा है, मास्टर जी?
बढ़िया चल रहा है।
क्यों?
नहीं, कुछ नहीं। एक नई जिला मजिस्ट्रेट आई हैं।
थोड़ी सख्त हैं।
मेरी काम के चक्कर में उनसे मुलाक़ात होती रहती है।
तो पूछती रहती हैं कि गाँव का स्कूल कैसा चल रहा है।
हाँ, तो यह सब हमें क्यों बता रहे हैं आप?
नहीं, उन्हें मिलूँगा तो मैं बताऊँगा कि स्कूल बढ़िया चल रहा है,
बस अपने जो विज्ञान के अध्यापक हैं उन्हें भूत दिखाई देता है।
[अभिषेक] तो आपकी कहानी सुनाता हूँ उन्हें आपकी ज़ुबानी।
हो सकता है मैडम को भी पसंद आए।
[अभिषेक] पता नहीं क्या प्रतिक्रिया देंगी?
वो तो सुना के ही पता चलेगा। है न?
-कल एक चक्कर लगाएं शहर का? -हाँ।
[अभिषेक] डर मत। मैडम सख्त ज़रूर हैं, वैसे कुछ करती नहीं हैं।
-[विकास] हाँ। -[मोटरसाइकिल की आवाज़]
[अभिषेक] हाँ, देखो।
हड़काया तो है मास्टर जी को।
पर लगता है कुछ काम बना नहीं।
अरे, पर क्या पता उसे सच में पेड़ ने दौड़ाया हो।
भूत-प्रेत होते हैं, भाई।
मेरी बहराइच वाली मौसी पे एक बार भूत चढ़ गया था।
मौसा जी मज़ाक से ऐसे ही चुड़ैल-चुड़ैल बुलाते थे।
तांत्रिक ने पुष्टि की कि सच में चुड़ैल है।
हम्म... शायद।
[दरवाज़ा खटखटाने की आवाज़]
एक मिनट। कोई दरवाज़े पर खटखटा रहा है।
इस वक़्त कौन खटखटा रहा है?
तू पहले खिड़की से देख लेना।
अबे, पागल है क्या? रुक।
-दो मिनट में कॉल करता हूँ। -[खटखटाने की आवाज़]
[रहस्यपूर्ण संगीत]
सचिव जी।
डीएम साहिबा को मत कहिएगा,
नहीं तो निलंबित हो जाएँगे।
हाँ, पूरी बात तो बताइए पहले।
देखिए, पूरी बात तो वही है जो हम आपको बोले थे,
बस एक बात नहीं बताए थे।
क्या?
उस रात...
ज़िन्दगी में पहली और आख़िरी बार चिलम मार लिए थे।
[मास्टर] तो न, सर, माथा चकरा गया था।
लगा पेड़ पीछे-पीछे आ रहा है, सर।
सही कह रहे हैं, सर।
कभी आप पीकर देखिए, ऐसा ही लगेगा...
भागते-भागते हम गाँव की तरफ़ गए,
तो रास्ते में किसी को बोल दिया तो
रातों रात हल्ला हो गया, सर।
अरे, अगले दिन तो किसी को समझाना चाहिए था कि आप हाई थे!
-हाई? -मतलब आप नशे में थे।
अरे, कैसे बताते, सर?
नई-नई नौकरी लगी थी।
[मास्टर] शिकायत हो जाती, तो नौकरी से हाथ धो बैठते। सर...
सचिव जी।
आपको ज़रा भी अंदाज़ा है?
आपकी वजह से गाँववालों ने 14 साल वो पेड़ दौड़-दौड़ के पार किया है।
चौदह साल।
भुतहा पेड़!
सचिव जी, डीएम साहिबा को मत बोलिएगा,
नहीं तो निलंबित हो जाएंगे।
[अभिषेक] क्यों?
ताकि और 14 साल गाँववाले वो पेड़ दौड़-दौड़ कर पार करें?
[अभिषेक] हाँ?
चिलम पी थी।
[रहस्यमय संगीत]
[गाय की रंभाने की आवाज़]
[चिल्लाते हुए]
मारो मत!
-[ब्रिज] अरे, रिंकी की मम्मी, मारो मत! -[मंजू] अरे!
शांत हो जाइए, आप लोग!
[मंजू] अरे, कैसे शांत हो जाएँ, सचिव जी?
इस गंजेड़ी के फैलाए कहानी के कारण ही प्रधान जी
पेड़ के नीचे से गाड़ी इतनी तेज़ी से भगाते हैं कि हम दो बार गिरे हैं!
[मंजू] एक बार घुटना छिलवाया।
दूसरी बार छह हज़ार की साड़ी फट गई।
-कैसे नहीं मारेंगे? -[ब्रीज] अरे!
कितनी बार कहा है कि कमर पकड़ के बैठा करो।
[मास्टर कराहते हुए]
[ब्रिज] हटिए। शांत हो के बैठिए।
बेचारे ने अपनी ग़लती मान तो ली है।
प्रधान जी,
जितना पीटना है यहाँ पीट लीजिए,
गाँव तक बात नहीं पहुँचनी चाहिए।
आप जाइए। नहीं पहुँचेगा। जाइए आप।
अरे!
-[मंजू देवी चिल्लाते हुए] -यार, आप भी ना।
जाइए!
-तो, प्रधान जी... -[ब्रिज] हाँ।
...अगर गाँव वालों को नहीं बताएँगे, तो उनका डर कैसे जाएगा?
अरे, है एक रास्ता, भाई।
जो सचिव जी ने सोचा है।
बताइए, सचिव जी।
गाँव वालों के अंदर जो डर बैठा हुआ है...
वो निकालने के लिए प्रधान जी तीन रात लगातार उस पेड़ के नीचे सोएंगे।
अरे, पर चुनाव में...
और अगले चुनाव में आप ख़ूब प्रचार कीजिएगा
कि गाँव के पेड़ से भूत भगाने के लिए प्रधान जी ने अपनी जान तक दाँव पर लगा दी।
बढ़िया सोचा।
[मंजू] क्या आप लोग दिन भर राजनीति की बात करते रहते हैं?
हमें तो कुछ समझ नहीं आ रहा है ये।
प्रधान जी, हम कह रहे थे
कि अब भुतहा पेड़ के पास तो सोलर की कोई ज़रूरत नहीं है।
तो 13वीं लाइट कहाँ लगवाएंगे?
-वो कहाँ... -मैं क्या सोच रहा था,
-प्रधान जी... -उसे भी अपने घर के सामने लगवा लीजिए।
प्रधान के घर के सामने
दो-दो सोलर रहेगा, तो कोई दिक़्क़त है, सचिव जी?
-हाँ, दिक़्क़त तो है। -क्या दिक़्क़त है?
मेरा मतलब है थोड़ा ज़्यादा हो जाएगा, गाँव वाले फिर बात बना...
प्रधान जी, हम कह रहे थे
कि वो जो 13वीं लाइट है न, उसको अपने पंचायत ऑफ़िस के सामने लगवा लेते,
तो ठीक रहता।
[विकास] अब रात में बिजली चली जाती है तो बहुत भयंकर अँधेरा हो जाता है।
मतलब, रात में डर लगता है वहाँ।
-पंचायत ऑफ़िस के सामने? -[विकास] हाँ।
[हँसते हुए] ये तो बढ़िया सुझाव है। पहले क्यों नहीं बताया रे?
अरे, लगा खींच के!
-आजकल बहुत भौंक रहा है ये। -[कराहते हुए]
[ब्रिज] तो ठीक है, सचिव जी।
कागज़ी कार्यवाही आगे बढ़ाइए
और 13वीं लाइट लगवा लीजिए ऑफ़िस के सामने।
जी, प्रधान जी।
[ब्रिज] और गड्ढा यही खोदेगा।
[प्रह्लाद] ये बहुत सही विचार है।
[थीम संगीत]